RESOLUCIÓN do 27 de febreiro de 2006, da Dirección Xeral de Saúde Pública, pola que se fai pública a realización dun curso homologado de nivel básico para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 28/03/2006

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicaranlle aos organismos responsables na comunidade autónoma a homologación dos ditos cursos, e no seu artigo 9 a obrigatoriedade de que o organismo oficial res
ponsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicadores/manipuladores de praguicidas de uso ambiental e uso na industria alimentaria, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Biocontrol y Calidad Alimentaria, S.L.U., de acordo coas seguintes bases:
1. Denominación do curso: curso para a capacitación de aplicadores/manipuladores de praguicidas de uso ambiental e uso na industria alimentaria, nivel básico.
2. Entidade organizadora: Biocontrol y Calidad Alimentaria, S.L.U.
3. Data: do 24 ao 27 de abril de 2006.
4. Lugar de celebración: antigo instituto Agra de Raíces, sito na rúa Buenaventura Castro Rial, s/n, 15270 Cee (A Coruña).
5. Número de prazas: máximo 25 alumnos.
6. Dirixido a todo o persoal auxiliar dos servizos de aplicación de praguicidas de uso ambiental e uso na industria alimentaria, non clasificados como moi tóxicos, e persoal de establecementos.
7. Criterios de selección: por rigorosa orde de recepción de solicitude de inscrición.
8. Presentación de solicitudes: solicitude segundo modelo anexo.
9. Programa.
Día 24
16.00-18.30 h
1. Praguicidas. Historia. Descrición e clasificación.
Pausa 15 min.
18.45-21.00 h
2. Xeneralidades sobre pragas ambientais e da industria alimentaria.
Día 25
16.00-18.30 h
3. Riscos para o home derivados da utilización dos praguicidas.
4. Hixiene e seguridade no manexo e aplicación de praguicidas.
Pausa 15 min.
18.45-21.00
5. Prevención, diagnóstico e primeiros auxilios en intoxicación por praguicidas.
6. Praguicidas e ambiente. Problemas. Destrución de envases.
Día 26
16.00-18.30 h
7. Métodos de loita antivectorial. Técnicas de aplicación.
Pausa 15 min.
18.45-21.00 h
8. Métodos químicos (DDD). Técnicas de aplicación de praguicidas. Desinfección ambiental. Lexionela.
Día 27
16.00-18.30 h
9. Prácticas.
9.1. Preparación de disolucións de produtos.
9.2. Exercicios prácticos.
9.3. Interpretación de pictogramas e etiquetas de praguicidas.
Pausa 15 min.
18.45-21.00
9.4. Uso adecuado dos medios de protección persoal.
9.5. Boas prácticas de almacenamento de praguicidas.
9.6. Avaliación tipo test.
10. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e en caso de superalas expedirá o certificado correspondente co que poderá solicitarlle á Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel básico.
Santiago de Compostela, 27 de febreiro de 2006.
Ramón Medina González-Redondo
Director xeral de Saúde Pública
ANEXO
Ficha de solicitude de inscrición
Curso de capacitación para aplicadores de praguicidas de uso ambiental e uso en industria alimentaria. Nivel básico.
Entidade organizadora: Biocontrol y Calidad Alimentaria, S.L.U.
Data: 24, 25, 26 e 27 de abril de 2006.
Lugar de celebración do curso: antigo instituto Agra de Raíces, sito na rúa Buenaventura Castro Rial, s/n, 15270 Cee (A Coruña).
Duración: 20 horas teórico/prácticas e 1 hora avaliación.
Horario: das 16.00 ás 21.00 h.
Nº de prazas: 25 alumnos.
Presentación de solicitudes: enviaranse a Biocontrol, avenida Fernández Latorre, 5-9, 2º oficinas, local 6-7, 15006 A Coruña, teléfono: 981 24 54 18. Correo, fax: 981 16 81 59, correo electrónico: biocontrol*labbiocontrol.com, acompañado da seguinte documentación:
-Xustificante de ingreso de 290 euros/alumno na conta Biocontrol, S.L. do BBVA con número 0182 2201 47 0201553579, ou mediante talón nominativo a Biocontrol.
Data límite de presentación de solicitudes: antes do 20 abril de 2006.
Criterio de selección: por rigorosa orde de recepción (solicitude e mais xustificante de pagamento).
Empresa:
CIF:
Enderezo:
Localidade:
Teléfono:
Fax:
Correo electrónico:
Apelidos:
Nome:
NIF: